als_Latn dik_Latn sag_Latn
Midis Sulejman Starovës dhe Dritan Dervishit zor të ketë paqe, teksa “lufta” në distancë mes tyre vazhdon. Pas vendimit të Komisionit të Etikës, ish-drejtori Dervishi deklaroi se ata që janë ngulur te Partizani duhet të kenë kurajo të kërkojnë falje për sezonin 2015-2016, dukshëm një deklaratë dedikuar trajnerit të të kuqve.
Starova i ka dhënë përgjigjen Dervishit pas miqësores me Prishtinën në Laç, teksa në “Sport Ekspres” ka deklaruar:
“Kampionatin e 2015-2016 e drejtova unë dhe isha drejtues më i lartë se Dervishi edhe kur ai ishte në postin e drejtorit. Edhe kur isha si trajner në dy fazat e para, u mblodhën më shumë pikë se në dy fazat e dyta. Nëse titulli kthehet, një dorë e kam më lart se Agostineli. Dervishi s’ka punë me këtë punë, ka qenë drejtor dhe kaq. Nëse kthehet titulli, unë e ndaj me Agostinelin. Unë një dorë më lart, ai një dorë më poshtë, kjo se kam mbledhur më shumë pikë”.
als_Latn als_Latn als_Latn